
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2015-04-17 Nr. Tp-1
Šakiai


Posėdis įvyko 2015-04-17 1000-1200 val.

Posėdžio pirmininkė Lilija Sniečkuvienė

Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 25 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Lilija Sniečkuvienė. Gerbiami išrinktos naujos Šakių rajono savivaldybės tarybos nariai, garbūs svečiai,  sveikinu visus susirinkusius į pirmąjį naujai išrinktos Šakių rajono savivaldybės tarybos posėdį. Posėdyje dalyvauja 25 tarybos nariai. Posėdis yra teisėtas. Aš, Lilija Sniečkuvienė – Šakių rajono savivaldybės rinkimų komisijos pirmininkė, vadovaudamasi Vietos savivaldos įstatymo 13 straipsnio 1 dalimi, skelbiu posėdį pradėtą. 


Skamba Lietuvos Respublikos himnas. 


Lilija Sniečkuvienė. Tarybos narys pasirenka vieną iš priesaikos tekstų. Tekstas skamba taip: „Aš (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai atlikti visas savivaldybės tarybos nario pareigas ir susilaikyti nuo veiksmų, pažeidžiančių gyventojų teises ir viešuosius interesus. Tepadeda man Dievas“ arba „Aš (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai atlikti visas savivaldybės tarybos nario pareigas ir susilaikyti nuo veiksmų, pažeidžiančių gyventojų teises ir viešuosius interesus.“ Priesaikos tekstas netaisomas ir nekeičiamas. Tarybos nariai kviečiami abėcėles tvarka, priesaika duodama padėjus ranką ant Lietuvos Respublikos Konstitucijos. Baigęs skaityti priesaiką, tarybos narys pasirašo parengtą vardinį priesaikos lapą ir jį perduoda priesaiką priėmusiam asmeniui. Pasirašius priesaiką tarybos nariui įteikiama tarybos nario pažymėjimas. 

Tarybos nariai kviečiami priimti priesaiką. 

	Vaidas Balčiūnas

	Raminta Bastytė 

	Algimantas Damijonaitis

	Eglė Dragūnaitytė 

	Martinas Eimutis 

	Dinara Gudaitienė 

	Irena Haase

	Edgaras Pilypaitis

	Romas Pukinskas 

	Aušrelė Pukinskienė 

	Juozas Puodžiukaitis

	Mantas Puskunigis 

	Paulius Puskunigis

	Rima Rauktienė

	Violeta Simonavičienė

	Tomas Skaizgirys

	Kęstutis Smirnovas

	Valdas Stankūnas

	Laurynas Suodaitis 

	Arvydas Šlėderis

	Tautvydas Šukys

	Arūnas Tarnauskas

	Mindaugas Tarnauskas

	Bernardinas Petras Vainius 

	Juozas Bertašius



Lilija Sniečkuvienė. Sveikinu tarybos narius ir linkiu, kad šiandien ištarti priesaikos žodžiai nebūtų pamiršti visą kadenciją, kad darbas taryboje būtų konstruktyvus ir pateisintų visų rinkėjų lūkesčius.  


Tarybos narius sveikina atvykę svečiai.  


Toliau posėdžiui pirmininkauja Juozas Bertašius.  

Juozas Bertašius pristatė, kad yra gautas sveikinimas iš Lietuvos Respublikos Prezidentės bei Lietuvos Ministro Pirmininko, kuriuos prašė perskaityti Rimos Rauktienės. 


Juozas Bertašius pristatė, jog darbotvarkėje yra pateikti 8 klausimai. 

NUSPRĘSTA. Patvirtinti posėdžio darbotvarkę. 

BALSAVO: „už“ – 25 (vienbalsiai).
 
DARBOTVARKĖ:


1. Dėl Juozo Puodžiukaičio atleidimo iš rajono savivaldybės administracijos direktoriaus pareigų.

2. Dėl pavedimo laikinai eiti rajono savivaldybės administracijos direktoriaus pareigas. 

3. Dėl Algimanto Damijonaičio atleidimo iš rajono savivaldybės administracijos direktoriaus pavaduotojo pareigų. 


4. Dėl pavedimo laikinai eiti rajono savivaldybės administracijos direktoriaus pavaduotojo pareigas. 

5. Dėl rajono savivaldybės mero pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo. 


6. Dėl rajono savivaldybės mero pavaduotojo skyrimo. 

7. Dėl rajono savivaldybės mero darbo užmokesčio nustatymo.

8. Informacija dėl rajono savivaldybės tarybos narių frakcijų sudarymo. 


1. SVARSTYTA. Juozo Puodžiukaičio atleidimo iš rajono savivaldybės administracijos direktoriaus pareigų klausimas. 


Pranešėjas Juozas Bertašius, rajono savivaldybės meras.  


NUSPRĘSTA. Pritarti sprendimo projektui (sprendimas Nr. T-1).


BALSAVO: „už“ – 25 (vienbalsiai).


2. SVARSTYTA. Pavedimo laikinai eiti rajono savivaldybės administracijos direktoriaus pareigas klausimas.


Pranešėjas Juozas Bertašius, rajono savivaldybės meras. Siūlau pavesti savivaldybės administracijos Biudžeto ir turto skyriaus vedėjai Egidijai Grigaitienei eiti savivaldybės administracijos direktoriaus pareigas tol, kol bus paskirtas savivaldybės administracijos direktorius naujai kadencijai. 

NUSPRĘSTA. Pritarti sprendimo projektui (sprendimas Nr. T-2).


BALSAVO: „už“ – 25 (vienbalsiai).


3. SVARSTYTA. Algimanto Damijonaičio atleidimo iš rajono savivaldybės administracijos direktoriaus pavaduotojo pareigų klausimas. 


Pranešėjas Juozas Bertašius, rajono savivaldybės meras.

NUSPRĘSTA. Pritarti sprendimo projektui (sprendimas Nr. T-3).


BALSAVO: „už“ – 25 (vienbalsiai).

4. SVARSTYTA. Pavedimo laikinai eiti rajono savivaldybės administracijos direktoriaus pavaduotojo pareigas klausimas. 


Pranešėjas Juozas Bertašius, rajono savivaldybės meras. Siūlau pavesti savivaldybės administracijos Bendrojo skyriaus vedėjai Ritai Vaičiūnienei eiti savivaldybės administracijos direktoriaus pavaduotojo pareigas tol, kol bus paskirtas savivaldybės administracijos direktoriaus pavaduotojas naujai kadencijai. 

NUSPRĘSTA. Pritarti sprendimo projektui (sprendimas Nr. T-4).


BALSAVO: „už“ – 25 (vienbalsiai).


5. SVARSTYTA. Rajono savivaldybės mero pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo klausimas. 


Pranešėjas Juozas Bertašius, rajono savivaldybės meras. Į balsų skaičiavimo komisiją įtraukiami šie atstovai: Kęstutis Smirnovas – Lietuvos valstiečių ir žaliųjų sąjungos bei Darbo partijos frakcijos narys, Laurynas Suodaitis – Jungtinės opozicinės frakcijos narys, Arvydas Šlėderis – Tėvynės Sąjungos – Lietuvos Krikščionys demokratai (konservatoriai, politiniai kaliniai ir tremtiniai, tautininkai) frakcijos narys. 

NUSPRĘSTA. Pritarti sprendimo projektui (sprendimas Nr. T-5).


BALSAVO: „už“ – 25 (vienbalsiai).



6. SVARSTYTA. Rajono savivaldybės mero pavaduotojo klausimas.


Pranešėjas Juozas Bertašius, rajono savivaldybės meras. Kandidatą į rajono savivaldybės mero pavaduotojo pareigas siūlo Tėvynės Sąjunga – Lietuvos krikščionys demokratai. Mero potvarkiu teikiu rajono savivaldybės tarybai Edgaro Pilypaičio kandidatūrą į rajono savivaldybės mero pavaduotojo pareigas. 

Laurynas Suodaitis. Koks yra Jūsų požiūris į praėjusios kadencijos ganėtinai neskaidrius projektus? Pavyzdys - Šakių ežero pakrantėje 10 metų statomas viešbutis. 


Edgaras Pilypaitis. Kaip kandidatas užimti tam tikras pareigas esu komandos žmogus ir mano sprendimai nebus vienasmeniai ir mes, taryba, visada prieisim geriausio sprendimo. Kaip vienas asmuo yra pasakęs, tik pasipūtėliai ir neišmanėliai neklauso kitų ir taip patys vėliau įpuola į pasipūtėliškų sprendimų pinkles. Siekti skaidrumo ir įstatymo viršenybės yra visų mūsų pareiga. 


Mindaugas Tarnauskas. Kaip Jūs elgtumėtės, jei tvirtinant kandidatus į administracijos direktoriaus pareigas žinotumėte, jog siūlomas kandidatas eina dirbti ne rajono savivaldybės ar jų žmonių labui, o eina tarnauti tam tikriems privatiems interesams. Ar palaikytumėte tokį kandidatą, ar vadovautumėtės principais, kuriuos viešai deklaravote prieš rinkimus, nors tam ir prieštarautų koalicijos partneriai?  


Edgaras Pilypaitis. Mes prisiekėme vadovautis įstatymais ir žiūrėti viešųjų interesų. Manau, jog turėdami svarių argumentų, jog asmuo elgiasi netinkamai, imsimės tam tikrų priemonių ir tam, neabejoju, pritars visa mūsų frakcija. 


Algimantas Damijonaitis. Jūs buvote pateikęs prašymą atleisti Jus iš Gelgaudiškio kultūros centro direktoriaus pareigų. Ar buvo moralu prašyti išmokėti 3 mėnesių kompensaciją? Juk Jūs iš vienų pareigų išeinate į kitas. 


Edgaras Pilypaitis. Jūs nusiteikęs mane įdarbinti dar nebalsavus visai tarybai. Aš dar šių pareigų neužimu ir tai priklausys tik nuo tarybos narių apsisprendimo. Mano pareigos yra nesuderinamos su tarybos nario pareigomis, todėl ir buvo sprendžiamas atleidimo klausimas. 


Vaidas Balčiūnas. Ar Jums teko dirbti tarybos nariu? Koks yra Jūsų stažas valstybės tarnyboje?


Edgaras Pilypaitis. Iki šiol nebuvau valstybės tarnautojas. Mano pareigos buvo biudžetinės įstaigos vadovas. Kultūros centro direktoriumi dirbau nuo 2002 metų. Biudžetinėje sferoje dirbu nuo 1999 metų. Savivaldybės tarybos nariu teko dirbti metus, t.y. nuo 2003 metų pradžios iki 2004 metų balandžio. 

Skelbiama 10 minučių pertrauka, kurios metu vyksta  slaptas balsavimas. 

Arvydas Šlėderis. Šakių rajono savivaldybės tarybos slapto balsavimo balsų skaičiavimo komisija, kuri susideda iš Kęstučio Smirnovo, Lauryno Suodaičio, Arvydo Šlėderio, išdavė 25 biuletenius „Dėl rajono savivaldybės mero pavaduotojo skyrimo“. Atidarius balsadėžę rasta 25 biuleteniai. Balsavimo rezultatai: negaliojančių biuletenių -3, galiojančių – 22. Balsai pasiskirstė taip: „už“ – 8, „prieš“ – 14. Komisija nesiūlo skirti rajono savivaldybės tarybos nario Edgaro Pilypaičio rajono savivaldybės mero pavaduotoju (protokolas pridedamas). 

NUSPRĘSTA. Neskirti rajono savivaldybės tarybos nario Edgaro Pilypaičio rajono savivaldybės mero pavaduotoju tarybos įgaliojimų laikui (sprendimas Nr. T-6).


BALSAVO: „už“ – 24, „susilaikė“ - 1.

Edgaras Pilypaitis. Viliuosi, kad šis balsavimas buvo ne prieš mano gebėjimus, kompetenciją ir asmenį, o tam tikri politiniai dėliojimai.  


7. SVARSTYTA. Rajono savivaldybės mero darbo užmokesčio nustatymo klausimas.


Pranešėja Egidija Grigaitienė, Biudžeto ir turto skyriaus vedėja. Kadangi mūsų rajone yra iki 100 tūkst. Gyventojų, tai pareiginės algos koeficientas yra 10,5. Konkreti priskaičiuota suma - 1370 Eur. 

NUSPRĘSTA. Pritarti sprendimo projektui (sprendimas Nr. T-7).


BALSAVO: „už“ – 25 (vienbalsiai).

8. Informacija dėl rajono savivaldybės tarybos narių frakcijų sudarymo. 

Juozas Bertašius pristatė Jungtinės opozicinės frakcijos pareiškimą ir jos narius (pridedama).


Taip pat pristatė Lietuvos krikščionių demokratų (konservatoriai, politiniai kaliniai ir tremtiniai, tautininkai) pareiškimą dėl jų jungimosi į frakciją (pridedama) bei Lietuvos valstiečių ir žaliųjų sąjungos bei Darbo partijos frakcijos pareiškimą (pridedama).  
 

Posėdžio pirmininkė



                     Lilija Sniečkuvienė

Posėdžio pirmininkas




Juozas Bertašius

Posėdžio sekretorė




Inga Kanapeckienė

